સંયુક્ત માલિકીની મિલકતમાંથી કોઈ એક સહમાલિક અથવા એકથી વધુ સહમાલિકો કનેથી તેઓના વણવહેંચાયેલા હિસ્સાઓ રજિસ્ટર્ડ વેચાણ દસ્તાવેજથી ખરીદ કરી, સદરહુ મિલકતમાં સહમાલિક તરીકે નામ દાખલ કરી તેવી મિલકતમાં તેઓનો અન્ય સહમાલિકો જોડે કબજા હક પણ મેળવવા માટે યેનકેન પ્રકારે પ્રયત્ન કરવામાં આવે છે અને તેનાથી વેચાણ ન આપનાર અન્ય સહમાલિકોને ઘણી અગવડતા ઊભી થાય છે તેમજ જો કોઈ સહમાલિક સદરહુ મિલકતમાં કાયદેસરનો હક ધારણ કરતો હોય તેમ છતાં સરકાર દફતરે તેની માલિકી કે કબજા હકમાં નોંધ ન થયેલ હોય તેવા કારણોસર તે સદરહુ મિલકતમાંના કાયદેસરના હકથી સદરહુ વેચાણ અંગે તેની કોઈ જાણ કે સંમતિ ન હોવા છતાં કે સદરહુ વેચાણ દસ્તાવેજથી તેઓને પોતાના વણવહેંચાયેલ હિસ્સાની અવેજની કોઈ રકમ મેળવેલ ના હોવા છતાં પોતાનો હક મેળવવા માટે તેણે કાયદેસરના ઘણાં પ્રકરણોનો સામનો કરવો પડે છે અને તેથી તેવી પરિસ્થિતિ ઊભી ન થાય તે માટે તેવા વણવહેંચાયેલા હિસ્સાઓના ખરીદનારાઓ સામે લાલચની સમાન ચુકાદો નામદાર સુપ્રીમ કોર્ટ દ્વારા આપવામાં આવેલ છે.